  Майя Бывальцева 2016-тӥ арын Ижкарысь Короленко нимо театрлэсь азьвыл юртэзлэсь вылзэ тупатъялозы но укнооссэ воштозы. Журналистъёслы со сярысь ивортӥз Удмуртилэн тӧроез Александр Соловьёв. Кивалтӥсьлэн верамезъя, со юртэз тупатъянлэн нырысетӥ люкетэз. «Туэ ми вылзэ тупатъяломы, укнооссэ, котырысьтыз инъетсэ воштомы, юрт чебер мед адскоз», — вераз улосвыл тӧро. Али уг верало на, ку йылпумъяськозы тупатъян ужъёс. Валтӥсез сюлмаськон — коньдон. Нырысь-валысь чотанъёсъя, федерал коньдэтысь яке инвесторлэсь юрттэт басьтытэк, выльдон 2–3 ар кыстӥськыны быгатоз. Толэ вайытом, 28-тӥ толшоре Удмуртиысь кивалтэт драмая театрлэсь юртсэ но со улысь музъемез асъетаз кутӥз. Азьланяз со фольклор кырӟанъя но эктонъя «Айкай» кун театрлы выжоз. Тегъёс: Лулчеберет Ижкар Театр Удмуртия АлександрСоловьёв тупатъянужъёс  